**Analiza poslovnog procesa PDV registar**

1. **Uvod**

Od 01.07.2013. godine obveznici poreza na dodanu vrijednost više ne mogu Poreznoj upravi predati papirnate obrasce mjesečnog PDV izvještaja. PDV podaci dostavljaju se Poreznoj upravi u digitalnom obliku.

PDV registar je baza podataka PDV podataka svih poreznih obveznika Republike Hrvatske.

1. **Poslovni proces ažuriranja VIES registra**

Porezni obveznici RH koji posluju na zajedničkom tržištu Europske unije u mjesčnim PDV izvještajima popunjavaju posebna polja u PDV obrascu u kojima navode kumulativne vrijednosti stjecanja ili isporuka u određnom izvještajnom razdoblju.

**PDV obrazac**

Obzirom da izvorni PDV obrazac sadrži 60-tak polja koja se koriste za različite tipove poreznog izvještavanja, za potrebe ovog projekta stilizirati će se model PDV obrasca sa poljina neophodnim za izvještavanje poreznih vrijednosti vezanih uz robnu razmjenu sa zemljama članicama EU.

**Sadržaj modela PDV obrasca:**

Podaci o poreznom obvezniku

* Područni ured Porezne uprave, *šifarnik područnig ureda PU*
* Ispostava Porezne uprave, *šifarnik Ispostava PU*
* Naziv tvrtke/ Ime i prezime
* OIB
* Adresa
* Razdoblje izvještavanja
* Porezna osnovica za isporuku dobara unutar EU
* Porezna osnovica za stjecanje dobara iz EU
* Datum podnošenja izvješća

Ovisno o tome da li porezni obveznik otprema ili stjeće dobra iz EU u obvezi je za izvještajno razdoblje dostaviti i podatke sa PDV-S i/ili ZP obrasca.

**PDV-S obrazac**

U PDV-S obrascu porezni obveznik izvještava analitičke podatke o stjecanjima robe iz EU. Ako je u PDV obrascu u polju iskazivanja porezne osnovice za stjecanja dobara iz EU iskazao kumulativnu vrijednost svih stjecanja u određenom razdoblju, onda u PDV-S obrascu izvještava njihovu analitiku.

Izvještavanje PDV-S podataka je zakonski obvezno za porezne obveznike koji su u određenom razdoblju imali stjecanja robe iz zemalja članica EU.

**Sadržaj PDV-S obrasca**

* Područni ured Porezne uprave, *šifarnik područnig ureda PU*
* Ispostava Porezne uprave, *šifarnik Ispostava PU*
* Naziv tvrtke/ Ime i prezime
* OIB
* Adresa
* Razdoblje izvještavanja

Analitika stjecanja:

* Zemlja otpreme (EU)
* Porezni broj isporučitelja (VAT ID)
* Vrijednost stečenih dobara
* Datum podnošenja izvješća

**ZP obrazac**

U ZP obrascu porezni obveznik izvještava analitičke podatke o isporukama robe u EU. Ako je u PDV obrascu u polju iskazivanja porezne osnovice za isporuke dobara u EU iskazao kumulativnu vrijednost svih isporuka u određenom razdoblju, onda u ZP obrascu izvještava njihovu analitiku.

Izvještavanje ZP podataka je zakonski obvezno za porezne obveznike koji su u određenom razdoblju imali isporuku robe u zemalje članica EU.

**Sadržaj ZP obrasca**

* Područni ured Porezne uprave, *šifarnik područnig ureda PU*
* Ispostava Porezne uprave, *šifarnik Ispostava PU*
* Naziv tvrtke/ Ime i prezime
* OIB
* Adresa
* Razdoblje izvještavanja

Analitika isporuka:

* Zemlja isporuke (EU)
* Porezni broj primatelja (VAT ID)
* Vrijednost isporučenih dobara
* Datum podnošenja izvješća

**Opis poslovnog procesa**

1. Porezni obveznik nakon prijave u aplikaciju unosi mjesečni PDV izvještaj.
2. Osim PDV izvještaja trebao bi popuniti i pripadajuće analitičke izvještaje PDV-S i/ili ZP izvještaj, ali nije obavezan to uraditi odmah.
3. Nakon slanja izvještaja (spremanja) isti se sprema u PDV registar i vidljiv je zaposlenicima PU.
4. Svaki novi izvještaj ima status „novi unos“.
5. Referent PU zaprimljeni izvještaj može prihvatiti ili odbiti, nakon obavljene kontrole PDV podataka.
6. Obzirom na odluku referenta PU PDV izvještaji još mogu imati statuse: „zaprimljen“ ili „odbijen“.
7. Pretraživanje PDV registra ima kriterije: OIB, razdoblje, status
8. Pretraživanje PDV registra je omogućeno svim korisnicima aplikacije
9. Porezni obveznik može ažurirati prethodno spremljene izvještaje, nakon ažuriranja njihov status se vraća na „novi unos“.
10. Kontrolom PDV podataka uspoređuju se kumulativne vrijednosti iz polja PDV izvještaja sa sumiranim vrijednostima iz pripadajućih analitičkih izvještaja (PDV-S i ZP).
11. Kontrolu pokreće referent PU.
12. Ovisno o rezultatima kontrole referent prihvaća ili odbija poslane izvještaja.
13. O tome obavještava poreznog obveznika vrijednošću u polju Status.

Detektirani poslovni procesi:

PP300 Unos PDV podataka u registar

PP301 Pretraživanje PDV podataka

PP302 Ažuriranje registra PDV podataka

PP303 Kontrola PDV podataka

|  |  |  |  |
| --- | --- | --- | --- |
| PB\_16 | Specifikacija UC300 Unos PDV podataka u registar | v 1.0 | 25.04.2014. |
| PB\_17 | Specifikacija UC301 Pretraživanje PDV podataka | v 1.0 | 25.04.2014. |
| PB\_18 | Specifikacija UC302 Ažuriranje registra PDV podataka | v 1.0 | 25.04.2014. |
| PB\_19 | Specifikacija UC303 Kontrola PDV podataka | v 1.0 | 25.04.2014. |